CELEX: 62014CA0036
Language: et
Date: 2015-09-10 00:00:00
Title: Kohtuasi C-36/14: Euroopa Kohtu (kuues koda) 10. septembri 2015. aasta otsus – Euroopa Komisjon versus Poola Vabariik (Liikmesriigi kohustuste rikkumine — Maagaasi siseturg — Direktiiv 2009/73/EÜ — Riigi sekkumine, mis seisneb kohustuses kohaldada riigiasutuse heakskiidetud tarnehindu — Ajaliselt piiramatu meede — Sellise meetme vajalikkuse ja kohaldamisviisi kohustusliku ja korrapärase kontrolli puudumine — Kohaldamine määratlemata hulga kasutajate suhtes ilma et eristataks kliente ning isikute olukorda — Proportsionaalsus)

3.11.2015   
            
            
               ET
            
            
               Euroopa Liidu Teataja
            
            
               C 363/7
            
         Euroopa Kohtu (kuues koda) 10. septembri 2015. aasta otsus – Euroopa Komisjon versus Poola Vabariik
   (Kohtuasi C-36/14) (1)
   
   ((Liikmesriigi kohustuste rikkumine - Maagaasi siseturg - Direktiiv 2009/73/EÜ - Riigi sekkumine, mis seisneb kohustuses kohaldada riigiasutuse heakskiidetud tarnehindu - Ajaliselt piiramatu meede - Sellise meetme vajalikkuse ja kohaldamisviisi kohustusliku ja korrapärase kontrolli puudumine - Kohaldamine määratlemata hulga kasutajate suhtes ilma et eristataks kliente ning isikute olukorda - Proportsionaalsus))
   (2015/C 363/08)
   Kohtumenetluse keel: poola
   
      Pooled
   
   
      Hageja: Euroopa Komisjon (esindajad: K. Herrmann ja M. Patakia)
   
      Kostja: Poola Vabariik (esindaja: B. Majczyna)
   
      Resolutsioon
   
   
               1.
            
            
               Kuna Poola Vabariigis on aset leidnud riigi ajaliselt piiramatu sekkumine, mis seisneb selles, et energiaettevõtjad on kohustatud maagaasi tarnete puhul kohaldama Urzad Regulacji Energetyki (energiaturgu reguleeriva asutuse) juhataja heakskiidetud hindu, kusjuures Poola õigus ei kohusta riigi haldusasutusi regulaarselt kontrollima nende hindade kohaldamise vajalikkust ega viisi gaasisektoris, võttes arvesse selle sektori arengut, ning neid hindu kohaldatakse määratlemata hulga kasutajate suhtes ilma et eristataks kliente ning isikute olukorda konkreetsete gruppide raames, siis on Poola Vabariik rikkunud Euroopa Parlamendi ja nõukogu 13. juuli 2009. aasta direktiivi 2009/73/EÜ, mis käsitleb maagaasi siseturu ühiseeskirju ning millega tunnistatakse kehtetuks direktiiv 2003/55/EÜ, artikli 3 lõikest 1 koosmõjus artikli 3 lõikega 2 tulenevaid kohustusi.
            
         
               2.
            
            
               Mõista kohtukulud välja Poola Vabariigilt.
            
         
      (1)  ELT C 85, 22.3.2014.